
REPUBLIKA SRBIJA                                                                           OPŠTINA TUTIN
STATUT
CENTRA ZA SOCIJALNI RAD TUTIN
Maj 2026. godine.
Na osnovu člana 21. Zakona o javnim službama (Službeni glasnik RS br. 42/91), člana 12. i 114. Zakona o socijalnoj zaštiti (Službeni glasnik RS br. 24/11 ) i člana 32. Zakona o lokalnoj samoupravi („Sl.gl. RS“ br. 129/2007, 83/2014 – dr. zakon, 101/2016 – dr.zakon, 47/2018 i 111/2021 – dr.zakon) kao i Odluke SO-e Tutin o osnivanju Centra za socijalni rad broj 238/78 od 11.11.1978. godine, člana 33. i 34. Statuta Centra za socijalni rad, Upravni odbor Centra za socijalni rad Tutin na sednici održanoj, dana: 15.05.2026. godine, doneo je 
S T A T U T
CENTRA ZA SOCIJALNI RAD TUTIN
I OPŠTE ODREDBE
Član 1.

Statutom Centra za socijalni rad  Tutin  (u dalјem tekstu: Centar) uređuje se: pravni položaj i odgovornost za obaveze, naziv, sedište i pečat, logo, zastupanje i predstavlјanje, delatnost, organi Centra, saradnja sa sindikatom, planiranje rada i razvoja, način sticanja i raspoređivanja sredstava, poslovna tajna, obaveštavanje radnika, opšti akti, narodna odbrana, zaštita prava radnika, prelazne i završne odredbe i dr.
Na statut Centra saglasnost daje osnivač.
Na statut Centra, u delu koji se odnosi na vršenje poverenih poslova, saglasnost daje ministarstvo nadležno za socijalnu zaštitu  ( u dalјem tekstu: Ministarstvo).
Član 2.

Centar obavlјa poslove socijalne zaštite i socijalnog rada, poslove zaštite porodice, pomoć porodici, poslove staratelјstva i druge poslove predviđene zakonom i drugim propisima.
II PRAVNI POLOŽAJ I ODGOVORNOST ZA OBAVEZE
Član 3.

Centar je ustanova od opšteg interesa, koja ima svojstvo pravnog lica, sa pravima, obavezama i odgovornostima koji proističu iz Ustava, Zakona i ovog Statuta. 


 Centar za socijalni rad osniva jedinica lokalne samouprave.

             Centar za svoje obaveze odgovara svim svojim sredstvima i imovinom kojom raspolaže.

Sredstva i imovina Centra namenjena korisnicima socijalne zaštite ne mogu biti predmet izvršenja.

Član 4.

Centar ima svojstvo pravnog lica i sva ovlašćenja u pravnom prometu sa trećim licima. 

U pravnom prometu Centar istupa u svoje ime i za svoj račun u okviru delatnosti utvrđenih  Zakonom, Odlukom o osnivanju, Statutom i drugim opštim aktima.

III NAZIV, SEDIŠTE I PEČAT
Član 5.

Naziv ustanove je: Centar za socijalni rad Tutin.
Naziv ustanove je ispisan na srpskom jeziku ćiriličnim i latiničnim pismom.

Sedište ustanove je u Tutinu, ulica Husin-bega Gradaščevića broj 7 .
Centar je u dužan da istakne naziv, odnosno poslovno ime s podacima o delatnosti, radnom vremenu, osnivaču i sedištu. 
Centar za socijalni rad ima i svoj logo ispisan na srpskom jeziku ćiriličnim i latiničnim pismom.
Član 6.

Odluku o promeni naziva i sedišta ustanove donosi Upravni odbor uz saglasnost osnivača, a o promeni delatnosti i uz saglasnost Ministarstva. 

Član 7. 

Centar ima svoj pečat, okruglog oblika, prečnika 40mm, u čijoj sredini je grb Republike Srbije i sadrži sledeći tekst: Republika Srbija, Centar za socijalni rad Tutin, sedište Tutin.
Pečat je ispisan na srpskom jeziku, ćiriličnim i latiničnim pismom.

              Centar za socijalni rad Tutin poseduje e-pečat (elektronski pečat).
Štambilј Centra  je pravougaonog oblika na kome je ćirilicom i latinicom ispisan tekst: Republika Srbija, Centar za socijalni rad, broj i datum. __________ .               
Član 8.

Pečat (uz ovlašćenje direktora) i štambilј predaje se nadležnim zaposlenima na rukovanje od strane direktora Centra. Zaposleni zaduženi za rukovanje pečatom i štambilјom su lično odgovorni za njihovo čuvanje, a nakon upotrebe dužni su ih držati zaklјučane.

Samo direktor Centra može odobriti da se štambilј i pečat mogu uzeti i upotrebiti van prostorije u kojoj se čuvaju.

IV ZASTUPANјE I PREDSTAVLjANјE
Član 9.

Ustanovu predstavlјa direktor, bez ograničenja.

Direktor je ovlašćen da u ime Centra zaklјučuje ugovore i vrši druge pravne radnje, kao i da predstavlјa Centar pred sudovima i drugim organima. 
Član 10. 
U slučaju odsutnosti ili privremene sprečenosti direktora, Centar predstavlјa lice koje direktor odredi. 

Član 11.

Direktor može, u okviru svojih ovlašćenja, dati drugim licima pismeno punomoćje za preduzimanje pravnih radnji, u skladu sa zakonom.
Punomoćnik zastupa Centar u granicama ovlašćenja i odgovoran je za prekoračenja.

V DELATNOST
Član 12.

Centar obavlјa delatnost, odnosno poslove kojima se obezbeđuje ostvarivanje prava građana, odnosno zadovolјavanje njihovih potreba utvrđenih zakonom u oblasti socijalne zaštite, porodično-pravne zaštite i drugih delatnosti u skladu sa zakonom.

Član 13.

Šifra delatnosti Centra je: 88.99 – ostala nepomenuta socijalna zaštite bez smeštaja.
 
Centri koji u svom sastavu imaju org. jedinice unose odgovarajuću šifru delatnosti.
Član 14. 

U sprovođenju socijalne zaštite i socijalnog rada, Centar vrši sledeća javna ovlašćenja: odlučuje u prvom stepenu o ostvarivanju prava korisnika utvrđenih Zakonom o socijalnoj zaštiti i o korišćenju usluga socijalne zaštite, obezbeđuje Republika Srbija, autonomna pokrajina i jedinic lokalne samouprave. 

Nadzor nad radom Centra iz stava 1. ovog člana vrši Ministarstvo i nadležni organ lokalne samouprave za poslove socijalne zaštite. 
Član 15.

Pored poslova i zadataka iz prethodnog člana, Centar obavlјa i stručne poslove u sprovođenju socijalne zaštite, socijalnog rada, porodično-pravne zaštite i staratelјstva i to:

· otkriva i prati socijalne potrebe građana i probleme u oblasti socijalne zaštite,

· predlaže i preduzima mere u rešavanju socijalnih potreba građana i prati njihovo izvršenje,

· organizuje i sprovodi odgovarajuće oblike socijalne zaštite i neposredno pruža usluge socijalne zaštite i socijalnog rada,

· razvija i unapređuje preventivne aktivnosti, koje doprinose sprečavanju i suzbijanju socijalnih problema,

· pruža dijagnostičke usluge, sprovodi odgovarajući tretman, savetodavno-terapijske usluge i stručnu pomoć korisnicima,

· podstiče, organizuje i koordinira profesionalni i dobrovolјni humanitarni rad u oblasti socijalne zaštite,

· vodi evidenciju i dokumentaciju u skladu sa zakonom i drugim propisima,

· učestvuje u poslovima planiranja i razvoja socijalne zaštite u jediici lokalne samouprave. 

· obavlјa i druge poslove utvrđene Zakonom i drugim propisima.
Član 16.

Centar može za obavlјanje određenih poslova za koje se ne zasniva radni odnos da zaklјuči ugovor sa određenim licem i to:

1. Ugovor o volonterskom radu,

2. Ugovor o dopunskom radu.

Ugovori iz stava 1. i 2. ovog člana zaklјučuju se u pisanom obliku i sadrže naročito: vrstu, način, vreme trajanja posla, kao i način utvrđivanja naknade za rad iz stava 1. tač. 2. ovog člana.
Član 17.
Centar vodi evidenciju o zaklјučenim ugovorima iz stava 1. i 2. prethodnog člana.
Zaposleni u Centru je obavezan da obavesti direktora o ugovoru koji je zaklјučio sa drugim poslodavcem.

Centar vodi evidenciju o ugovorima koje je zaklјučio sa licima koja su u radnom odnosu kod drugog poslodavca.

Centar je dužan da po zaklјučenju ugovora dostavi primerak tog ugovora Ministarstvu nadležnom za socijalna pitanja radi evidentiranja realizacije.

Lice sa kojim je zaklјučen ugovor ostvaruje prava iz obaveznog socijalnog osiguranja u skladu sa zakonom kojim se uređuje penzijsko i invalidsko osiguranje.

Član 18.

             Centar može zaklјučiti ugovor o o volonterskom radu radi obavlјanja poslova iz svoje delatnosti sa stručnim radnikom, stručni saradnikom i drugim licem odgovarajuće struke, u skladu sa zakonom.


Centar može zaklјučiti ugovor o volonterskom radu i sa nezaposlenim stručnim  radnikom u oblasti socijalne zaštite, koji želi da se stručnio usavrši i stekne posebna znanja i sposobnost u svojoj struci i da mu za to obezbedi nagradu za rad i ostvarivanja drugih prava u skladu sa zakonom.
Centar može zaklјučiti ugovor o dopunskom radu samo za obavlјanje poslova za koje se ni po ponovlјenom konkursu, nije prijavio nijedan kandidat i po prethodno pribavlјenoj saglasnosti Ministarstva.
VI ORGANI CENTRA
           Član 19.

Organi Centra su: Direktor, Upravni i Nadzorni odbor.
Direktor centra






Član 20.

                   Direktor je poslovodni organ.


Direktora imenuje osnivač na period od četiri godine,  na osnovu konkursa, a po pribavlјenom mišlјenju Upravnog odbora Centra i saglasnosti Ministarstva.


Konkurs za imenovanje direktora centra, raspisuje upravni odbor najkasnije 30 dana pre isteka mandata ranije imenovanog direktora. 






Član. 21.

Po isteku mandata isto lice može biti ponovo imenovano za direktora, u skladu sa zakonom i Statutom.







Član 22.


Za direktora Centra može biti imenovan:
· državlјanin Republike Srbije, 

· koji je stekao visoko obrazovanje na studijama drugog stepena (master akademske studije, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine i odgovarajući akademski, odnosno stručni naziv utvrđen u oblasti pravnih, ekonomskih, psiholoških, pedagoških i andragoških i socioloških nauka, odnosno stručni naziv diplomirani socijalni radnik i ima najmanje pet godina radnog iskustva u struci.

· da poseduje organizatorske sposobnosti
Kandidat za direktora Centra, uz propisanu konkursnu dokumentaciju, podnosi program rada za mandatni period na koji se vrši izbor. 
        Izborni postupak sprovodi Upravni odbor Centra i u tom postupku razmatra prispele prijave, sačinjava listu kandidata koji su ispunili propisane uslove i dostavlјa je, zajedno sa svojim mišlјenjem, nadležnom organu jedinice lokalne samouprave.
Vršilac dužnosti direktora Centra






Član 23.


Ako direktor Centra ne bude imenovan u zakonom predviđenom roku, osnivač imenuje vršioca dužnosti direktora Centra.

Za vršioca dužnosti direktora Centra može se imenovati lice koje ispunjava uslove iz čl. 22. st.1.t.2. i za čije imenovanje je pribavlјena saglasnost iz čl. 20.st.2. Statuta.

Vršilac dužnosti direktora Centra može obavlјati tu dužnost najduže jednu godinu.






Član. 24.


Osnivač centra razrešiće direktora Centra pre isteka mandata:

1) na lični zahtev;

2) ako obavlјa poslove direktora suprotno odredbama zakona;

3) ako nestručnim i nesavesnim radom prouzrokuje štetu Centru ili svoje obaveze izvršava na način koji može prouzrokovati veće smetnje u radu centra za socijalni rad;

4) ako na bilo koji način onemogućava ostvarivanje prava i usluga iz nadležnosti Centra;
5) ako je pravnosnažno osuđen za krivično delo iz grupe krivičnih dela protiv života i tela, protiv sloboda i prava čoveka i građanina, protiv prava po osnovu rada, protiv časti i ugleda, protiv polne slobode, protiv braka i porodice, protiv službene dužnosti, kao i protiv ustavnog uređenja i bezbednosti Republike Srbije; 

6) iz drugih razloga utvrđenih zakonom ili statutom Centra. 

Vršilac dužnosti može biti razrešen pre isteka roka na koji je imenovan, iz razloga predviđenih stavom 1. ovog člana.







Član 25.

Direktor je samostalan u vršenju poslova iz delokruga svog rada.
Direktor je za zakonitost svog rada neposredno odgovoran osnivaču, Upravnom odboru i zaposlenima u Centru.
Član 26.

Direktor ima pravo i dužnost da učestvuje u radu Upravnog odbora, bez prava odlučivanja.

Ako direktor smatra da je akt donet odlukom Upravnog odbora, ili drugog organa suprotan Zakonu, Statutu ili drugom opštem aktu, upozoriće na to organ koji je takav akt doneo.

Ukoliko se posle upozorenja taj akt ne stavi van snage, direktor će ga obustaviti od izvršenja i o tome u roku od 3 dana, od dana obustavlјanja, obavestiti osnivača.

Član 27.

Inicijativa za razrešenje direktora može se pokrenuti pre isteka vremena na koje je imenovan, na njegov zahtev, na zahtev Upravnog odbora, ako taj organ utvrdi da povereni poslovi rukovođenja prevazilaze njegove sposobnosti i da se to nepovolјno odražava na vršenje poslovne funkcije i obavlјanje delatnosti, i na zahtev najmanje 2/3 radnika Centra.

Član 28.
Direktor Centra organizuje i rukovodi procesom rada i poslovanja, zastupa i predstavlјa ustanovu prema trećim licima i odgovoran je za zakonitost rada Centra.

U ostvarivanju obaveza iz stava 1. ovog člana, direktor obavlјa sledeće poslove:

· Predlaže plan i program rada i preduzima mere za njihovo sprovođenje,

· Izvršava odluke Upravnog i Nadzornog odbora,

· Podnosi izveštaj o radu ustanove Upravnom odboru, osnivaču, Ministarstvu nadležnom za socijalna pitanja i drugim organima shodno Zakonu,

· Naredbodavac je za izvršenje finansijskog plana,

· Donosi akt o unutrašnjoj organizaciji i sistematizaciji poslova i radnih zadataka Centra, kao i druga opšta akta koja ne donosi Upravni odbor,

· Donosi Plan javnih nabavki,
· Odlučuje o potrebi zasnivanja radnog odnosa, izboru radnika za zasnivanje radnog odnosa, zaklјučuje ugovore o dopunskom i volonterskom radu i vrši i druge poslove vezane za ostvarivanje prava radnika iz radnog odnosa u skladu sa Zakonom i drugkm aktima Centra,
· Sarađuje sa sindikatom, razmatra predloge i odgovara na primedbe sindikata u vezi sa ostvarivanjem prava zaposlenih i materijalnim položajem zaposlenih,

· Donosi akta, odluke i uputstva u vezi sa radom i poslovanjem ustanove,

· Izvršava pravnosnažne odluke suda donete u postupku za zaštitu prava radnika,

· Odlučuje o izboru radnika u skladu sa aktom o unutrašnjoj organizaciji i sistematizaciji,

· Obavlјa i druge poslove predviđene zakonom i opštim aktima Centra.

Član 29.

U pogledu ovlašćenja, direktor u ostvarivanju prava, obaveza i odgovornosti zaposlenih primenjuje odredbe Zakona o radu. 

O pravima, obavezama i odgovornostima iz radnog odnosa zaposlenih, direktor odlučuje rešenjem koje obavezno sadrži obrazloženje i pouku o pravnom leku a protiv istog zaposleni imaju pravo pokretanja spora pred nadležnim sudom.

Upravni odbor
Član 30.

Upravni odbor Centra ima pet članova i čine ga dva predstavnika po predlogu zaposlenih  i tri predstavnika osnivača, od kojih je jedan iz reda članova udruženja čiji su cilјevi usmereni na zaštitu prava socijalno ugroženih lica, ako na teritoriji za koju je osnovan centar za socijalni rad deluje i ima sedište takvo udruženje.

Članove Upravnog odbora Centra imenuje osnivač, na četiri godine.






Član 31.

Za člana Upravnog odbora može biti biran svaki radnik osim direktora. 

Ako predlagač iz stava 1. člana 30. ne predloži predstavnika u Upravni odbor u roku od 30 dana od dana kada je osnivač uputio pismeni poziv, tog predstavnika imenuje osnivač.






Član 32.

Članovi Upravnog odbora odgovorni su za svoj rad osnivaču i isti može doneti rešenje o opozivu članova upravnog odbora, ukoliko ne izvršavaju svoje obaveze shodno Zakonu i ovom Statutu.
Član 33.

Upravni odbor:

· donosi Statut  i druga opšta akta Centra, 
·  odlučuje o poslovanju Centra, 

· usvaja izveštaj o poslovanju i godišnji obračun,

· usvaja godišnji izveštaj o radu i donosi program rada Centra,
· daje uputstva i smernice za rad direktoru, 
· odlučuje o izboru članova stalnih i povremenih komisija čije je imenovanje u njegovoj nadležnosti i određuje delokrug rada, 

· odlučuje o korišćenju sredstava u skladu sa zakonom,

· razmatra i odgovara na predloge i primedbe sindikata u vezi sa ostvarivanjem prava zaposlenih i materijalnim položajem zaposlenih,

· rešava u drugom stepenu po prigovorima učesnika u konkursu za raspodelu stanova( zaposlenih i korisnika),  
· stara se o istinitom, potpunom i blagovremenom obaveštavanju radnika o problematici rada i poslovanja,

· donosi finansijski plan, 

· daje saglasnost na plan javnih nabavki,

· vrši i druge poslove utvrđene aktom o osnivanju i Statutom.

Član 34.
Upravni odbor odlučuje o svim pitanjima na sednicama, a može odlučivati ako sednici prisustvuje većina ukupnog broja članova.

Odluka je punovažna ako se za nju izjasni većina prisutnih članova Upravnog odbora (većina članova nakon utvrđenog kvoruma).
Nadzorni odbor
Član 35.
Nadzorni odbor Centra ima tri člana i čine ga dva predstavnika osnivača i jedan predstavnik po predlogu zaposlenih.

Članove Nadzornog odbora Centra imenuje osnivač, na četiri godine. 

Ako predlagač iz stava 1. ovog člana ne predloži predstavnika u Upravni, odnosno Nadzorni odbor u roku od 30 dana od dana kada je osnivač uputio pismeni poziv, tog predstavnika imenuje osnivač.





Član 36.
Nadzorni odbor vrši:

· nadzor nad radom i poslovanjem Centra,

· pregled godišnjeg izveštaja o finansijskom poslovanju i obračunu sredstava,

· ukazuje na propuste u radu Upravnog odbora, direktora i komisija.

O rezultatima nadzora obaveštava u pisanom obliku direktora Centra i osnivača.
Član 37.
Nadzorni odbor radi u sednicama i može o pitanjima iz svoje nadležnosti odlučivati ako sednici prisustvuje većina ukupnog broja članova.

Odluka je punovažna kada se za nju izjasni većina prisutnih članova Nadzornog odbora.
Član 38.
Osnivač  će razrešiti dužnosti člana Upravnog i Nadzornog odbora i pre isteka mandata:

· ukoliko ne obavlјa dužnost na koju je izabran,

· na sopstveni zahtev,

· i u drugim slučajevima predviđenim zakonom.
Organizacija i rad Upravnog i Nadzornog odbora reguliše se Poslovnikom o radu ovih organa.

            VII STRUČNI ORGANI CENTRA  

Član 39.

        U cilјu povezivanja i integrisanja različitih organizacionih delova, pravovremenog obaveštavanja i koordinacije između pojedinca i organizacionih jedinica u vršenju javnih ovlašćenja, u centru se obrazuju stalna i povremena stručna i savetodavna tela.
(1) Stalna tela centra su: kolegijum rukovodioca, kolegijum službe i stalna komisija organa staratelјstva.
(2) Povremena tela koja se obrazuju u centru su stručni timovi.
VIII PLANIRANјE RADA I RAZVOJA
član 40.

Centar ima pravo i obavezu da u skladu sa Zakonom, planovima i programom rada osnivača donosi programe rada i razvoja Centra.

Član 41.

Program rada Centra usvaja Upravni odbor na predlog direktora. Program rada Centra sadrži:

· plan pružanja mera, oblika i usluga socijalne zaštite,

· plan broja zaposlenih,

· plan ukupnog prihoda,

· plan ukupnog rashoda,

· plan dobiti, sredstava i njihova raspodela,

· drugi planovi koji se donose u skladu sa važećim propisima u oblasti planiranja.

Član 42.

S obzirom na vremenski period, u Centru se donose srednjeročni, godišnji i operativni planovi.
IX NAČIN STICANјA I RASPOREĐIVANјE SREDSTAVA
Član 43.

Centar stiče sredstva:
· finansiranjem iz budžeta Republike Srbije, 

· finansiranje iz budžeta jedinice lokale samouprave,

· iz drugih izvora (pokloni, legati, donatorstvo i dr.). 
Član 44.
Sredstva za ostvarivanje prava i usluga utvrđenih Zakonom, kao prava i usluge od opšteg interesa obezbeđuju se u budžetu Republike i preko nadležnog Ministarstva i u skladu sa Zakonom prenose se Centru namenski:

· za obavlјanje stručnog rada u funkciji rešavanja o pravima utvrđenim Zakonom,

· isplatu novčanih primanja po osnovu utvrđenih prava, ukoliko propisima nije drugačije regulisano,

· za finansiranje smeštaja korisnika u ustanovama socijalne zaštite i porodičnog smeštaja,

· za ostvarivanje prava na osposoblјavanje za rad.

Član 45.
Sredstva za ostvarivanje prava i usluga utvrđenih odlukom Opštine obezbeđuju se u budžetu Opštine i prenose se Centru namenski:

· za ostvarivanje stručnog rada u funkciji rešavanja o pravima  i uskugama utvrđenim odlukom,

· za isplatu novčanih primanja na osnovu utvrđenih prava.

X POSLOVNA TAJNA
Član 46.

Poslovnom tajnom smatraju se oni dokumenti i podaci čije bi saopštavanje neovlašćenim licima zbog njihove prirode i značaja bilo protivno interesima Centra i korisnika usluga.

Član 47.

Poslovnom tajnom Centra smatraju se naročito ona dokumenta i podaci:

· koje nadležni organ proglasi poslovnom tajnom,

· koje nadležni organ kao takve saopšti Centru,

· koji se odnose na poslove koje Centar vrši za potrebe oružanih snaga i odbrane,

· koji sadrže ponude za konkurs ili javno nadmetanje, za objavlјivanje rezultata konkursa ili javnog nadmetanja,

· koji su od posebnog društveno-ekonomskog značaja,

· porodično-pravne i lične prirode koji se saznaju prilikom stručnog rada sa strankama, a koji mogu škoditi dostojanstvu i ugledu porodice i pojedinca.

· plan fizičko-tehničkog obezbeđenja objekata i imovine.
Član 48.

Direktor i zaposleni koji rukuju dokumentima i podacima koji su proglašeni poslovnom tajnom, dužni su da ih čuvaju na bezbednom mestu i ne mogu ih neovlašćeno iznositi iz Centra, saopštavati i davati na uvid.  Dužnost čuvanja poslovne tajne imaju svi zaposleni koji je na bilo koji način saznaju.

Obaveza čuvanja poslovne tajne traje i po prestanku radnog odnosa u Centru.
XI OBAVEŠTAVANјE  JAVNOSTI
Član 49.

Centar o svom radu i  delatnosti obaveštava javnost putem Informatora o radu. 
XII OBAVEŠTAVANјE ZAPOSLENIH 
Član 50.

Organi Centra dužni su da obezbede redovno, blagovremeno, istinito i po sadržini i po obliku pristupačno obaveštavanje zaposlenih o celokupnom poslovanju Centra. 
Zaposleni u Centru imaju pravo da budu obavešteni o radu Upravnog odbora, Nadzornog odbora i direktora.

Član 51.

Obaveštavanje zaposlenih vrši se: saopštavanjem informacija na sastancima svih radnika Centra, izveštajima, objavlјivanjem informacija i odluka, zapisnika i drugih akata koje donosi i usvaja Centar na oglasnoj tabli Centra ili na drugi primeren način.
Član 52.
Radnici Centra su dužni da direktoru saopšte svaki podatak koji saznaju iz delokruga rada i poslovanja Centra koji može škoditi normalnom procesu rada i poslovanja.
XIII  SARADNјA SA SINDIKATOM
Član 53.
Zaposlenima u centru se jemči sloboda sindikalnog udruživanja i delovanja.

Sindikati se osnivanju radi zaštite prava i unapređivanja profesionalnih i ekonomskih interesa njihovih članova. 
Član 54.
             Za vreme štrajka ustanova socijalne zaštite, dužana je da, zavisno od vrste usluge koju pruža, obezbedi minimum procesa rada koji obuhvata pružanje usluga neodložne intervencije, zbrinjavanje, nadzor, negu i ishranu korisnika na smeštaju, kao i druge neodložne potrebe korisnika.

             Minimum procesa rada za vreme štrajka utvrđuje osnivač ustanove socijalne zaštite, odnosno direktor.
Član 55.

U Centru štrajk se može organizovati samo ako se prethodno najavi.

Odluka o stupanju u štrajk mora da sadrži: obrazloženje zahteva zaposlenih, vreme početka štrajka kao i sastav tela koje zastupa interese zaposlenih u pregovorima za sporazumno rešavanje spornih zahteva.

Štrajkački odbor je dužan da štrajk najavi pet radnih dana pre dana određenog za početak štrajka, odnosno dvadeset četiri časa pre početka štrajka upozorenja.
XIV OPŠTI AKTI
Član 56.

Statut je osnovni i najviši opšti akt Centra.

Drugi opšti akti ne mogu biti u suprotnosti sa Statutom.
Član 57.

Inicijativu za donošenje, izmenu i dopunu Statuta i drugog opšteg akta mogu podneti:

· najmanje polovina radnika zaposlenih u Centru putem potpisa za pokretanje inicijative,

· sindikat,

· direktor Centra,

· Upravni odbor.
Član 58.

Inicijativa iz prethodnog člana dostavlјa se direktoru i Upravnom odboru koji su dužni da istu razmotre u roku od najviše 15 dana, od dana prijema i donesu odgovarajuću odluku i dostave je predlagaču.

Član 59.

Centar pored statuta donosi i sledeća opšta akta:
· Pravilnik o unutrašnjoj organizaciji  i sistematizaciji i poslova i radnih zadataka, 

· Kolektivni ugovor kod poslodavca (Pravilnik o radu),
· Pravilnik o finansijskom poslovanju i računovodstvu,

· Pravilnik o registarskoj građi i registraturskom materijalu,

· Poslovnik o radu Upravnog odbora,

· Druga opšta akta čija obaveza proizilazi iz Zakona i drugih propisa donetih na osnovu Zakona.
Član 60.

Inicijativu za donošenje opštih akata centra mogu podneti: direktor, Upravni odbor, Nadzorni odbor, rukovodioci odelјenja, sindikat.

Opšta akta iz prethodnog stava donosi Upravni odbor ili direktor, a isti stupaju na snagu osmog dana od dana objavlјivanja.

Izuzetno, opšti akt, može stupiti na snagu narednog dana od dana usvajanja, ako je to neophodno u konkretnom slučaju i ako tako odluči Upravni odbor.
Član 61.

Objavlјivanje akata se vrši u službenom glasilu osnivača ili se na oglasnoj tabli Centra istakne odluka o usvajanju opšteg akta uz uputstva radnicima gde i kada se mogu upoznati sa sadržinom akta ukoliko nisu unapred upoznati.
 XV NARODNA ODBRANA
Član 62.

Centar je dužan preduzimati mere i izvršavati zadatke po Zakonu o odbrani Republike Srbije.

U okviru zadataka iz prethodnog stava ovog člana Centar će organizovati obuku i pripremu svojih radnika za izvršavanje zadataka u ratnim uslovima i po zadacima nadležnih organa za odbranu i zaštitu.

Obuka će se vršiti van radnog vremena.
XVI ZAŠTITA PRAVA RADNIKA
Član 63.

Radnici Centra imaju pravo da se obrate organima Centra radi zaštite  svojih prava.

Obraćanje organima Centra u smislu stava 1. ovog člana može se vršiti putem molbe, zahteva, prigovora i drugih podnesaka.
Član 64.

O zaštiti prava radnika odlučuje direktor Centra, a protiv konačnih odluka direktora radnik može pokrenuti spor za zaštitu prava u redovnom sudskom postupku.

XVII  PRELAZNE I ZAVRŠNE ODREDBE
Član 65.

Centar će uskladiti ostala opšta akta sa odredbama ovog Statuta u roku predviđenom Zakonom o socijalnoj zaštiti. 
Član 66.
Ovaj statut stupa na snagu osmog dana od dana objavlјivanja na oglasnoj tabli Centra za socijalni rad Tutin.
Stupanjem na snagu ovog Statuta prestaje da važi Statut Centra broj 1379 od 2003. godine.
CENTAR ZA SOCIJALNI RAD TUTIN
BROJ: _______________________ od ___.___.2026. GODINE
       PREDSEDNIK
 UPRAVNOG ODBORA
    ____________________
